
12 DR 31.10.2012 

 
Jadi dengan itu, saya rasa unjuran kita memang sudah tertumpu kepada 

pembangunan ekonomi dan walaupun demikian kita juga menjaga kedaulatan negara kita 
supaya kita dapat menjadi satu negara yang dihormati oleh negara-negara yang lain juga. 
Sekian, terima kasih.  

 

5. Tuan Masir Kujat [Sri Aman] minta Menteri Kerja Raya menyatakan, apakah 
status pembinaan Jalan Balau-Banting yang telah diluluskan dalam RMKe-9 dahulu. 

Timbalan Menteri Kerja Raya [Dato' Yoong Khoon Seng]: Terima kasih Tuan 
Yang di-Pertua, terima kasih Yang Berhormat Sri Aman. Kerajaan amat komited dan 
memberikan tumpuan khusus untuk meningkatkan tahap kualiti rangkaian sistem jalan raya 
di Negeri Sarawak, termasuk di kawasan-kawasan luar bandar.  

Untuk makluman Ahli Yang Berhormat, Kementerian Kerja Raya sememangnya 
amat prihatin tentang keperluan pembinaan jalan raya baru yang menghubungkan Bukit 
Balau ke Banting, Sri Aman Sarawak. Pada masa ini, penduduk tempatan menggunakan 
pengangkutan laluan sungai yang menghubungkan rumah-rumah panjang dan sekolah di 
laluan tersebut. Sehubungan itu, cadangan membina jalan baru dari Bukit Balau ke Banting 
Sri Aman telah diluluskan oleh kerajaan dalam Rancangan Malaysia Kesembilan. Walau 
bagaimanapun, kelulusan peruntukan tersebut terhad untuk tujuan mereka bentuk projek ini 
sahaja. Reka bentuk projek tersebut telah disiapkan pada tahun 2008 yang lalu dengan kos 
sebanyak RM419,000.  

Berdasarkan kajian itu, skop projek ini melibatkan cadangan pembinaan jalan baru 
sepanjang dua kilometer termasuk membina satu jambatan 91 kilometer di Batang Klua 
dengan reka bentuk piawaian JKR R3. Anggaran kos keseluruhan projek ini adalah 
sebanyak RM80 juta termasuk kos pengambilan balik tanah.  

Untuk makluman Ahli Yang Berhormat, Kementerian Kerja Raya telah 
mengemukakan permohonan kepada agensi pusat untuk melaksanakan projek ini dalam 
Third Rolling Plan 2013/2014, Rancangan Malaysia Kesepuluh. Sekian, terima kasih.  

Tuan Masir Kujat [Sri Aman]: Terima kasih ke atas jawapan Yang Berhormat 
Timbalan Menteri. Memandangkan projek ini telah diluluskan dalam Rancangan Malaysia 
Kesembilan, sekarang sudah tahun kedua ataupun Second Rolling Plan, Rancangan 
Kesepuluh, saya mohon kerajaan mengambil berat tentang pelaksanaan projek ini nanti. 
Jadi sekiranya kerajaan kurang peruntukan untuk membina jalan tersebut, adakah kerajaan 
menimbang untuk menjalankan ataupun melaksanakan projek ini secara Private Finance 
Initiative (PFI)? 

Soalan kedua Yang Berhormat Timbalan Menteri, adakah jalan ini nanti 
membentuk sebahagian daripada jaringan jalan pesisir pantai untuk negeri Sarawak? 
Sekian, terima kasih.  

Dato' Yoong Khoon Seng: Terima kasih Tuan Yang di-Pertua. Sebenarnya ini 
adalah jalan negeri yang dipohon untuk dilaksanakan dalam Rancangan Malaysia lima 
tahun. Kita telah pun melaksanakan sebahagiannya iaitu reka bentuk dahulu dan kita pohon 
untuk peruntukan. Saya hendak beritahu cara di mana jalan ini- jalan ini memang 
sepanjang 9.5 kilometer, dua lorong R3 dari Kampung ‘Bantiang’ ke Bukit Balau. Saya baca 
“Bantiang”... [Menyebut dengan dialek Iban] Sebab Iban itu cakap “Bantiang” itu... [Ketawa] 
Bukan Banting. Di Sarawak, kita panggil “Bantiang” is Bantinglah.  

Juga akan memperbaiki jalan sedia ada 2.5 kilometer ke dari Bukit Balau ke 
Lingga. Ini termasuk satu jambatan di Batang Klua. Sebab ini peruntukan telah meningkat 
daripada RM15 juta yang dipohon dahulu kepada RM80 juta kerana jambatan dan kerana 
kita lengkapkan jalan bukan sahaja dari Bantiang ke Bukit Balau tetapi sampai ke Lingga.  

■ 1110 

 Ini kawasan jiran saya Batang Lupar ya. Tadi yang ditanya oleh Yang Berhormat 
secara PFI itu mungkin kita ada satu cadangan tetapi siapa hendak buat jalan ini kalau 
dengan cara ini, kita perlu cari juga kontraktor swasta yang minat dan juga hendak buat 
jalan ini dan dibayar kemudian. Ini adalah satu cara kita perlu bincang dahulu kerana kalau 
kita tidak buat dengan secara tender, nanti ada juga pihak akan buat tuduhan yang kita 
tidak buat perolehan dengan cara yang open tender.  



Jadi dengan itu, saya rasa unjuran kita memang sudah tertumpu kepada pembangunan ekonomi dan walaupun demikian kita juga menjaga kedaulatan negara kita supaya kita dapat menjadi satu negara yang dihormati oleh negara-negara yang lain juga. Sekian, terima kasih. 5. Tuan Masir Kujat [Sri Aman] minta Menteri Kerja Raya menyatakan, apakah status pembinaan Jalan Balau-Banting yang telah diluluskan dalam RMKe-9 dahulu. Timbalan Menteri Kerja Raya [Dato' Yoong Khoon Seng]: Terima kasih Tuan Yang di-Pertua, terima kasih Yang Berhormat Sri Aman. Kerajaan amat komited dan memberikan tumpuan khusus untuk meningkatkan tahap kualiti rangkaian sistem jalan raya di Negeri Sarawak, termasuk di kawasan-kawasan luar bandar. Untuk makluman Ahli Yang Berhormat, Kementerian Kerja Raya sememangnya amat prihatin tentang keperluan pembinaan jalan raya baru yang menghubungkan Bukit Balau ke Banting, Sri Aman Sarawak. Pada masa ini, penduduk tempatan menggunakan pengangkutan laluan sungai yang menghubungkan rumah-rumah panjang dan sekolah di laluan tersebut. Sehubungan itu, cadangan membina jalan baru dari Bukit Balau ke Banting Sri Aman telah diluluskan oleh kerajaan dalam Rancangan Malaysia Kesembilan. Walau bagaimanapun, kelulusan peruntukan tersebut terhad untuk tujuan mereka bentuk projek ini sahaja. Reka bentuk projek tersebut telah disiapkan pada tahun 2008 yang lalu dengan kos sebanyak RM419,000. Berdasarkan kajian itu, skop projek ini melibatkan cadangan pembinaan jalan baru sepanjang dua kilometer termasuk membina satu jambatan 91 kilometer di Batang Klua dengan reka bentuk piawaian JKR R3. Anggaran kos keseluruhan projek ini adalah sebanyak RM80 juta termasuk kos pengambilan balik tanah. Untuk makluman Ahli Yang Berhormat, Kementerian Kerja Raya telah mengemukakan permohonan kepada agensi pusat untuk melaksanakan projek ini dalam Third Rolling Plan 2013/2014, Rancangan Malaysia Kesepuluh. Sekian, terima kasih. Tuan Masir Kujat [Sri Aman]: Terima kasih ke atas jawapan Yang Berhormat Timbalan Menteri. Memandangkan projek ini telah diluluskan dalam Rancangan Malaysia Kesembilan, sekarang sudah tahun kedua ataupun Second Rolling Plan, Rancangan Kesepuluh, saya mohon kerajaan mengambil berat tentang pelaksanaan projek ini nanti. Jadi sekiranya kerajaan kurang peruntukan untuk membina jalan tersebut, adakah kerajaan menimbang untuk menjalankan ataupun melaksanakan projek ini secara Private Finance Initiative (PFI)? Soalan kedua Yang Berhormat Timbalan Menteri, adakah jalan ini nanti membentuk sebahagian daripada jaringan jalan pesisir pantai untuk negeri Sarawak? Sekian, terima kasih. Dato' Yoong Khoon Seng: Terima kasih Tuan Yang di-Pertua. Sebenarnya ini adalah jalan negeri yang dipohon untuk dilaksanakan dalam Rancangan Malaysia lima tahun. Kita telah pun melaksanakan sebahagiannya iaitu reka bentuk dahulu dan kita pohon untuk peruntukan. Saya hendak beritahu cara di mana jalan ini- jalan ini memang sepanjang 9.5 kilometer, dua lorong R3 dari Kampung 'Bantiang' ke Bukit Balau. Saya baca "Bantiang"... [Menyebut dengan dialek Iban] Sebab Iban itu cakap "Bantiang" itu... [Ketawa] Bukan Banting. Di Sarawak, kita panggil "Bantiang" is Bantinglah. Juga akan memperbaiki jalan sedia ada 2.5 kilometer ke dari Bukit Balau ke Lingga. Ini termasuk satu jambatan di Batang Klua. Sebab ini peruntukan telah meningkat daripada RM15 juta yang dipohon dahulu kepada RM80 juta kerana jambatan dan kerana kita lengkapkan jalan bukan sahaja dari Bantiang ke Bukit Balau tetapi sampai ke Lingga. # 1110 Ini kawasan jiran saya Batang Lupar ya. Tadi yang ditanya oleh Yang Berhormat secara PFI itu mungkin kita ada satu cadangan tetapi siapa hendak buat jalan ini kalau dengan cara ini, kita perlu cari juga kontraktor swasta yang minat dan juga hendak buat jalan ini dan dibayar kemudian. Ini adalah satu cara kita perlu bincang dahulu kerana kalau kita tidak buat dengan secara tender, nanti ada juga pihak akan buat tuduhan yang kita tidak buat perolehan dengan cara yang open tender.